Kurski zaliw

Kurski zaliw ( Kuršių marios,  Куршский залив/Kuršski zaliw,  Kurisches Haff) je zaliw Baltiskeho morja, kotryž je wot njeho přez Kursku kosu dźěleny. Sewjerny dźěl zaliwa słuša k Litawskej, južny dźěl ke Kaliningradskej oblasći Ruskeje federacije. Kurski zaliw ma přestrjeń wot 1.584 km² a přerěznu hłubokosć wot 3,8 metrow.

Najwjetša rěka, kotraž so do Kurskeho zaliwa wuliwa je z Běłoruskeje pochadźacy Njemen. Jenički zwisk mjez zaliwom a morjom namaka so při litawskim přistawnym měsće Klaipėda. 

Hač do kónca Druheje swětoweje wójny słušeše Kurski zaliw k němskemu krajej Wuchodna Pruska.

 Wotkaz 

Kategorija:Baltiske morjo
Kategorija:Zaliw
Kategorija:Wodźizna w Litawskej
Kategorija:Wodźizna w Ruskej
Kategorija:Oblasć Kaliningrad